Prosedyre for inntak ved forsterka spesialpedagogisk avdeling «TOA» ved Frol barneskole/Levanger ungdomsskole

1. **Vedr spesialpedagogisk avdeling «TOA» og Opplæringsloven.**
	1. Den spesialpedagogiske avdelingen «TOA» er et særskilt tilrettelagt skoletilbud som gis til elever hjemmehørende i Levanger kommune. Inntak skjer etter en helhetlig vurdering i samarbeid med foresatte og nærskole om elevens beste.
	2. Inntak forutsetter at den spesialpedagogiske avdelingen har kapasitet mht plass og kompetanse.
	3. Etter opplæringslovens § 8-1 har alle barn rett til å gå på den skolen som hen sokner til, men kan tas inn på en annen skole enn nærskolen etter søknad fra foresatte. Det er et overordnet mål er at alle elever, så langt som mulig, skal ha sin opplæring ved nærskolen.
	4. Elevene har samme rett til opplæring etter læreplanverket for grunnskolen, både med hensyn til innhold og omfang. Sakkyndig vurdering og enkeltvedtak vil spesifisere elevens behov for tilpasninger, evt fritak i henhold til dette.
2. **Vedr målgruppe**
	1. Målgruppen for det forsterka spesialpedagogiske opplæringstilbudet er elever fra 1. – 10.trinn med omfattende varige funksjonsnedsettelser, og som har behov for store spesialpedagogiske tilrettelegginger og evt helsemessig oppfølging i skolehverdagen.
	2. Ved «TOA» gis elevene en kombinasjon av spesialpedagogisk opplæring, helsefaglig oppfølging og ivaretakende omsorg ut fra den enkelte elevs behov.
3. **Vedr rutiner for søknad om opptak**
	1. Før søknad sendes skal barnehage eller skole ha gjennomført samarbeidsmøte/ansvarsgruppemøte der foresatte, skole/barnehage og PPT har drøftet nærskolens forslag/plan for tilrettelagt opplæringstilbud.
	2. Dersom skoleplass på «TOA» aktualiseres som et alternativ, skal representant for «TOA» stille med en generell orientering om «TOA»s opplegg i et eget møte.

På bakgrunn av de framlagte mulighetene skal det gjennomføres en barnets beste-vurdering som sikrer elevens rettigheter og muligheter på kort og lang sikt.

* 1. Søknad om skoleplass på «TOA» sendes av foresatte via søknadsskjema på kommunens nettside.
	2. Styrer i barnets barnehage / rektor ved elevens nærskole / aktuelle hjelpetjenester har ansvar for å ettersende / legge inn i elevens elevmappe følgende:(med kopi til foresatte)
		1. Siste sakkyndige vurdering fra PPT
		2. En beskrivelse av og evaluering av tiltak som er gjennomført i barnehage / skole (årsrapport e.l)
		3. En oversikt over og resultater av gjennomførte og pågående kartlegginger/utredninger mv
		4. Barnets beste-vurdering basert på helhetlig informasjon i dokumentene over, samt ansvarsgruppemøter.
	3. Inntak av elever som kommer flyttende hit til Levanger kommune i løpet av skoleåret vurderes fortløpende, og i henhold til denne prosedyren.
1. **Vedr søknadsfrister for kommende skoleår:**
	1. Frist søknad fra foresatte: 1.oktober året før
	2. Frist dokumentasjon fra styrer/rektor/hjelpetjenester 5.oktober året før
2. **Vedr saksbehandling**
	1. Søknadene vurderes av en inntaksgruppe bestående av rektorene for Frol barneskole og Levanger ungdomsskole, avdelingsleder ved «TOA», leder PPT og kommunalsjef oppvekst og utdanning representert ved rådgiver grunnskole, evt supplert av enhetsleder for Barne- og familietjenesten.
	2. Vedtak fattes av rektor ved Frol barneskole innen 15.november